laion/Wikipedia-Exotic huggingface dataset:
35 Hudson Yards

35 Hudson Yards (ka Equinox Tower) on ülikõrge (72-korruseline) pilvelõhkuja, mis asub Manhattani lääneküljel Hudsoni jõe läheduses. Hudson Yards Redevelopment Project 10 Hudson Yards 15 Hudson Yards 30 Hudson Yards 50 Hudson Yards 55 Hudson Yards
Oromokeelne Vikipeedia

Oromokeelne Vikipeedia on Vikipeedia oromokeelne versioon. Oromokeelsele Vikipeediale pandi alus 2002. aastal. Seal on 1863 artiklit, millega see on artiklite arvult 264. keeleversioon. All Wikipedias ordered by number of articles Oromokeelne Vikipeedia
Naurukeelne Vikipeedia

Naurukeelne Vikipeedia (nauru keeles Wikipediya Naoero) on Vikipeedia naurukeelne versioon. Naurukeelsele Vikipeediale pandi alus 2003. aastal. Seal on 0 artiklit, millega see on artiklite arvult -1. keeleversioon. All Wikipedias ordered by number of articles Naurukeelne Vikipeedia
Aegviidu valla vapp

Aegviidu valla vapp on Harju maakonnas asunud endise Aegviidu valla vapp. Aegviidu valla vapp on sinise ääristusega valgepõhjaline kilp, millel on kujutatud neli valgete vesiroosidega sinist järvesilma. Järvesilmasid eristab üksteisest must-valge nooljate teravikega rist. Aegviidu valla lipp Aegviidu valla vapp andmebaasis Flags of the World (inglise keeles) Aegviidu valla vapp Geraldika ru. lehel
Pobiedziska

Pobiedziska on linn Poolas Suur-Poola vojevoodkonnas Poznańi maakonnas, Pobiedziska valla halduskeskus. Pobiedziska asub Poznańi kesklinnast umbes 25 km idakirdes. Asulat on ürikutes esmamainitud 1048. aastal. Linnaõigused sai Pobiedziska 1257. aastal. Teise Poola jagamise tulemusel läks linn 1793. aastal Preisi kuningriigi võimu alla. Vahepeal oli Pobiedziska aastatel 1807–1815 Varssavi hertsogiriigi koosseisus. 1919. aastal läks linn tagasi Poolale. https://bdl.stat.gov.pl/api/v1/data/localities/by-unit/023016121124-0971287?var-id=1639616&format=jsonapi, vaadatud 6.10.2022. Historia Pobiedziska Pobiedziska Encyklopedia PWN
Toomas Tiru

Toomas Tiru (sündinud 18. jaanuaril 1969 Viljandis) on Eesti endine kahevõistleja. Ta on lõpetanud 1987. aastal Tallinna Spordiinternaatkooli Otepää filiaali. Hakkas sportima 1979, kahevõistlust harrastas Tiit Tamme juhendamisel. Sai 1992. aasta taliolümpiamängudel Albertville'is kahevõistluses üksikvõistluses 42. koha. Sai Eesti NSV meeskonnas 1985. aastal NSV Liidu noortemeistrivõistlustel pronks- ja 1990. aastal täiskasvanute meistrivõistlustel hõbemedali. Eesti meistrivõistlustel sai aastatel 1987–1991 kahevõistluses üksikvõistluse kuld- ja pronksmedali ning meeskondliku kuldmedali, suusahüpetes üksikvõistluse hõbemedali. Tulnud 1990. aastal kahevõistluses ning 1991–1992 suusahüpetes ka Eesti NSV ja Eesti suviseks meistriks. 1990 NSV Liidu meistersportlane Biograafia ESBL-is Toomas Tiru veebisaidil Olympedia (inglise)
Äänisranna rajoon

Äänisranna rajoon on haldusüksus Karjala Vabariigis Venemaal. 2002. aasta rahvaloenduse andmetel oli Äänisranna rajooni elanikest venelasi 80,6%, valgevenelasi 5,0%, karjalasi 5,0%, soomlasi 3,1% ja muudest rahvustest inimesi 6,3%. 2020. aasta rahvaloenduse andmetel oli Äänisranna rajooni elanikest venelasi 85,20%, vepslasi 3,58%, karjalasi 1,92%, valgevenelasi 1,36%, ukrainlasi 1,22%, soomlasi 0,85%, armeenlasi 0,76%, mustlasi 0,28%, tatarlasi 0,17%, tadžikke 0,16% ja teistest rahvustest inimesi 4,50%. Äänisranna rajooni koosseisus oli varem Vepsa rahvusvald, mille ala on nüüd jaotatud kolme külaasunduse vahel. Q126709394 "Arhiivikoopia". Originaali arhiivikoopia seisuga 5. november 2012. Vaadatud 3. juulil 2011.{{netiviide}}: CS1 hooldus: arhiivikoopia kasutusel pealkirjana (link) Итоги Всероссийской переписи населения 2020 года. Том 5. Национальный состав и владение языками. Таблица 1. Национальный состав населения
Udžiri keel

Udžiri keel on austroneesia keel, mida räägivad udžirid Indoneesias Aru saarte hulka kuuluval Ujiri saarel ja vähemal määral Wokami saarel. Seda räägib umbes 1000 inimest. https://www.ethnologue.com/language/udj https://glottolog.org/resource/languoid/id/ujir1237
Suga

See artikkel räägib kangastelgede osast. Lõuna-Korea räppari kohta vaata artiklit Suga (räppar). Suga (kirderanniku murdes piird) on kangaspuude osa, mis tagab kanga lõimelõngade ühtluse ja võimaldab koelõngasid valmiskanga osa vastu kinni lüüa. Suga koosneb kahest, otstest kangasõlgedega ühendatud peelest ehk raamist (pikkus 80–100 cm) ja nende vahele kinnitatud puust piidest (pikkus 8–12 cm). 19. sajandi lõpul tuli kasutusele vaskpiidega suga, millel oli pikkust kuni 125 cm. Soa pikkust ja laiust arvestati pasmastega, mis olid tähistatud piide ümber põimitud pasma- ehk võrkelõngaga. Hõredas soas oli harilikult 10–15, keskmises 16–20 ning tihedas 21 ja enam pasmast. Soa tihedust märgitakse tänapäeval numbriga, mis näitab piide arvu 10 cm kohta. kangareha Eesti etnograafia sõnaraamat. 1996. Koostanud Arvi Ränk. Tallinn: Eesti Keele Sihtasutus. Lk 197. Eesti rahvakultuuri leksikon. 2000. Koostanud Ants Viires. Tallinn: Eesti Entsüklopeediakirjastus. Lk 271. Suga, Eesti Rahva Muuseum
All Angels' Church

All Angels' Church (eesti keeles kui Kõikide Inglite kirik) asub New Yorgi linnaosas Upper West Side aadressil 251 West 80th Street. Kogudus on Ameerika Ühendriikide piiskopikiriku ja anglikaani kiriku liige.
All Saints Church

All Saints Church (eesti keeles 'Kõikide Pühakute kirik') oli New Yorgi roomakatoliku piiskopkonna ajalooline kirik, mis asub Madison Avenue nurgal aadressil 47 East 129th Street. Harlemisse ehitatud kirik valmis aastatel 1883–1886 ja selle projekteeris arhitektibüroo Renwick, Aspinwall & Russell. Kirikukompleksi kuuluvad kihelkonnamaja (1886–89) ja kool (1902). 2007. aasta jaanuaris määras New York City Mälestusmärkide Säilitamise Komisjon ehitise kaitsealuseks mälestusmärgiks (New York City Landmark). 8. mail 2015 liideti kogudus St. Charles Borromeo kogudusega.
George Meany

William George Meany (16. august 1894 New York – 10. jaanuar 1980 Washington) oli Ameerika Ühendriikide ametiühingutegelane. Aastatel 1952–1955 oli George Meany Ameerika Tööföderatsiooni president. Ta oli Ameerika Tööföderatsiooni – Tööstusorganisatsioonide Kongressi president aastatel 1955–1979. George Meany United States History
Pitkäranta rajoon

Pitkäranta rajoon on haldusüksus Karjala Vabariigis Venemaal. Rajoonis on 1 linn (Pitkäranta) ja 4 valda: Harlu, Impilahti, Läskelä ja Salmi. Pitkäranta rajoon on moodustatud 9. juulil 1940. 2002. aasta rahvaloenduse andmetel oli Pitkäranta rajooni elanikest venelasi 73%, valgevenelasi 8,8%, karjalasi 8%, ukrainlasi 3,1%, soomlasi 2,7% ja muudest rahvustest inimesi 4,4%. 2020. aasta rahvaloenduse andmetel oli Pitkäranta rajooni elanikest venelasi 86,15%, karjalasi 3,93%, valgevenelasi 3,18%, ukrainlasi 1,44%, soomlasi 1,03%, tatarlasi 0,72%, vepslasi 0,29%, poolakaid 0,21% ja teistest rahvustest inimesi 3,05%. Q126689017 Итоги Всероссийской переписи населения 2020 года. Том 5. Национальный состав и владение языками. Таблица 1. Национальный состав населения Rajooni koduleht
Randpung

Randpung (Samolus) on rohttaimede perekond nurmenukuliste sugukonnas. Eestis esindatud ühe liigi, liht-randpungaga (Samolus valerandi). Samolus oli taime nimetus juba Pliniusel, tuletatud kreekakeelsetest sõnadest san 'savi' ja mos 'siga', taime on kasutatud sigade ja veiste ravimiseks. Liigiepiteet valerandi on nimetatud 16. sajandi botaaniku Dourez Valerandi auks. Eestikeelne nimetus on moodustatud saksakeelsest nimetusest Strandpungen. Randpunga perekonda kuulub maailmas umbes kümme liiki, kes on levinud kosmopoliitselt üle maakera – Euroopas on looduslikult levinud vaid liht-randpung. Eestis levikult harv, teine kaitsekategooria. Vilbaste, Gustav (1993). Eesti taimenimetused. Tallinn: Emakeele selts. Lk 566.
Jastrowie

Jastrowie (saksa Jastrow) on linn Poolas Suur-Poola vojevoodkonnas Złotówi maakonnas, Jastrowie valla halduskeskus. Jastrowie asub Złotówist umbes 16 km lääneloodes. Jastrowie on rajatud 1560. aastal, linnaõigused sai 1602. aastal. https://bdl.stat.gov.pl/api/v1/data/localities/by-unit/023016031024-0966843?var-id=1639616&format=jsonapi, vaadatud 6.10.2022. Historia miasta jastrowie.pl
Jastrow

Jastrow on saksa perekonnanimi. Joseph Jastrow (1863–1944), poola päritolu Ameerika psühholoog Otto Jastrow (sündinud 1942), saksa semitist
Pasmas

Pasmas on kangakudumisel kasutatav mõõtühik. Pasmas on soa mahtuvuse mõõt - 1 pasmas on võrdne 30 piivahega. Soas võib olla 10–30 pasmast. Pasmaseks nimetatakse ka 60 haspliringitäit lõnga, mis on vihis võrkelõngaga kimpu seotud. Eesti rahvakultuuri leksikon. 2000. Koostanud ja toimetanud Ants Viires. Eesti Entsüklopeediakirjastus. Lk 198 Pasmas, Eesti keele seletav sõnaraamat
Kostrzyn

Kostrzyn (saksa Kostschin) on linn Poolas Suur-Poola vojevoodkonnas Poznańi maakonnas, Kostrzyni valla halduskeskus. Kostrzyn asub Poznańi kesklinnast umbes 21 km idas. Kostrzyni on ürikutes esimest korda mainitud 1191. aastal, linnaõigused sai 1251. aastal. https://bdl.stat.gov.pl/api/v1/data/localities/by-unit/023016121084-0970885?var-id=1639616&format=jsonapi, vaadatud 6.10.2022. Kostrzyn Encyklopedia PWN
Prääsä rajoon

Prääsä rajoon on haldusüksus Karjala Vabariigis Venemaal. 2002. aasta rahvaloenduse andmetel oli Prääsä rajooni elanikkonnast venelasi 46,1%, karjalasi 36,8%, soomlasi 6,3% ja muudest rahvustest inimesi 10,8%. 2020. aasta rahvaloenduse andmetel oli Prääsä rajooni elanikest venelasi 65,42%, karjalasi 20,89%, soomlasi 2,01%, valgevenelasi 2,00%, ukrainlasi 1,05%, mustlasi 0,52%, vepslasi 0,41%, tatarlasi 0,25% ja teistest rahvustest inimesi 7,45%. Q126683534 http://www.gov.karelia.ru/gov/Regions/Info/pryaja_nac_f.html Итоги Всероссийской переписи населения 2020 года. Том 5. Национальный состав и владение языками. Таблица 1. Национальный состав населения
Éverton Cardoso da Silva

Éverton Cardoso da Silva (tuntud enam lihtsalt kui Éverton; sündinud 11. detsembril 1988 Nortelândias) on Brasiilia jalgpallur, kes mängib vasaku äärepoolkaitsjana Brasiilia kõrgliiga klubis Cuiabá. Ta alustas klubikarjääri 2006. aastal Paranás. 2008. aastal suundus ta laenule Brasiilia kõrgliiga klubisse Flamengo, kellega tuli 2009. aastal Brasiilia meistriks. 2010. aasta jaanuaris liitus ta Mehhiko kõrgliiga klubiga Tigres UANL, kuid ei suutnud seal klubi põhikoosseisu liikmeks saada. 2011. aastal oli ta laenul Brasiilia kõrgliiga klubis Botafogo, 2012. aastal Lõuna-Korea kõrgliiga klubis Suwon Samsung Bluewings ja 2013. aastal Brasiilia kõrgliiga klubis Athletico Paranaense. 2014. aastal naasis ta Flamengosse. Ta mängis seejärel Flamegos kuni 2018. aasta aprillini, mil liitus São Pauloga, kellega sõlmis kolmeaastase lepingu. 2020. aastal liitus ta Brasiilia kõrgliiga klubiga Grêmio. 2022. aasta jaanuaris läks ta laenule Cuiabásse. Flamengo Campeonato Brasileiro Série A (1): 2009 Campeonato Carioca (3): 2009, 2014, 2017 Grêmio Campeonato Gaúcho (2): 2020, 2021 Cuiabá Campeonato Mato-Grossense (1): 2022 "São Paulo anuncia a contratação de Everton, ex-Flamengo". globoesporte.com. 17.4.2018. Vaadatud 11.8.2019 https://www.transfermarkt.com/everton/profil/spieler/76120 (vaadatud 8.4.2022)
Gerson Santos da Silva

Gerson Santos da Silva (enam tuntud lihtsalt kui Gerson; sündinud 20. mail 1997 Belford Roxos) on Brasiilia jalgpallur, kes mängib ründva poolkaitsjana Brasiilia kõrgliigaklubis Flamengo. Ta alustas klubikarjääri Brasiilia klubis Fluminense, millega liitus 2012. aastal. 2014. aastal sai ta klubi põhimeeskonna liikmeks. Debüüdi klubi põhimeeskonnas tegi ta järgmise aasta veebruaris. 2016. aasta jaanuaris suundus ta umbes 15 miljoni euro eest Itaalia kõrgliiga klubisse AS Roma. Hooajal 2018–19 mängis ta laenul teises Itaalia kõrgliiga klubis, Fiorentinas. 2019. aasta juulis sõlmis ta nelja-aastase lepingu Brasiilia kõrgliiga klubiga Flamengo. Üleminekusumma oli 11,8 miljonit eurot (49,7 Brasiilia reaali), millega sai ta kõige kallimaks Brasiilia jalgpalluriks, kelle Brasiilia klubi on ostnud. Ta tuli 2019. aastal Flamengoga Brasiilia meistriks ja võitis lisaks Lõuna-Ameerika klubide meistrivõistlused. Hooaegadel 2019 ja 2020 valiti Gerson Brasiilia kõrgliiga hooaja sümboolsesse koosseisu. 2021. aasta juulis sõlmis ta viieaastase lepingu Prantsusmaa kõrgliigaklubiga Marseille Olympique, kuid juba 2022. aasta lõpus naasis ta Flamengosse. Brasiilia jalgpallikoondises tegi Gerson debüüdi 2. septembril 2021 MM-i valikmängus Tšiili vastu. Flamengo Campeonato Brasileiro Série A: 2019, 2020 Copa Libertadores: 2019 Recopa Sudamericana: 2020 Supercopa do Brasil: 2020, 2021 Campeonato Carioca: 2020, 2021 "Em valores absolutos, Gerson é o brasileiro mais caro contratado por um clube do país na história". Globoesporte. Vaadatud 11.8.2019 "Flamengo se acerta com o Olympique para volta de Gerson" (Brasiilia portugali). ge.globo. 31. detsember 2022. Vaadatud 17. jaanuaril 2023.
Rageliai kihistik

Rageliai kihistik (inglise keeles Rageliai Member) on ordoviitsiumi ladestu Pirgu lademe kihistik. Seda hakkas esimesena eristama Jevlampijus Laškovas aastal 1976. Kihistik on nime saanud Rageliai küla järgi. Kihistut eristatakse Leedu kesk- ja idaosas. Eestis selle kivimeid ei esine. Kihistiku stratotüüp on Svedasai 252 puurauk, kus kihistiku kivimid esinevad 570.4..582.4 meetril. Kihistiku suurim paksus on 12 meetrit. Kihistik on Svedasai kihistu alumine kihistik, millel lasub Salose kihistik. Selle kivimiteks on hall sõlmjas detriiti sisaldav lubjakivi ja mergel. Rageliai kihistik Eesti geokogude infosüsteemis (vaadatud 05.08.2019) Stratigraafia terminoloogia LIETUVOS SILŪRO, ORDOVIKO, KAMBRO, EDIAKARO SISTEMŲ STRATIGRAFINĖ KLASIFIKACIJA, 2015, lk. 39 Rageliai kihistik Eesti geokogude infosüsteemis
Rageliai

Rageliai on küla Leedus Rokiškise rajoonis Jūžintai vallas Audra jõekese kaldal. Aastal 2001 oli külas 93 elanikku. Rageliais asub raamatukogu. Vaatamisväärsusteks on 1919. aastal langenud vabadusvõitlejate hauad, aastal 1836 ehitatud laohoone, aastal 1878 valminud kirik, selle kellatorn ja väravad. 1567. aastal on Rageliaid esimest korda kui Obeliai mõisale kuulunud küla. Aastal 1688 ehitati sinna esimene kirik. Aastaks 1800 oli külla jäänud vaid kabel, ent aastal 1837 sai küla omale abivaimuliku. Omaette kihelkond moodustati Rageliaisse aastal 1936. Nõukogude perioodil oli Rageliai kohaliku kolhoosi keskasula. Aastal 1972 liideti sellega Andrupise küla, kus oli viis elanikku, ning Beičiškise ja Pakalniškise huutor (esimeses 4, teises 5 elanikku). Küla järgi on nimetatud Pirgu lademe Rageliai kihistik. 2011 m. surašymas. Lietuvos statistikos departamento, vaadatud 15.12.2018. Stratigraafia terminoloogia Küla portaalis vietoves.Lt
Opalenica

Opalenica (saksa Opalenitza, 1943–1945 Oppenbach) on linn Poolas Suur-Poola vojevoodkonnas Nowy Tomyśli maakonnas, Opalenica valla halduskeskus. Opalenica asub Poznańi kesklinnast umbes 36 km läänes. Opalenicat on ürikutes esimest korda mainitud 1393. aastal, linnaõigused sai tõenäoliselt 1400. aastal. Teise Poola jagamise tulemusel läks linn 1793. aastal Preisi kuningriigi võimu alla (vahepeal oli aastatel 1807–1815 Varssavi hertsogiriigi koosseisus). 1919. aastal läks Opalenica Poola koosseisu tagasi. Opalenica StayPoland
Rasivere (Vinni)

Rasivere (18. sajandi kaartidel Rassiwer) on küla Lääne-Viru maakonnas Vinni vallas. Küla on kuulunud Viru-Jaagupi kihelkonda. Maa-amet, vaadatud 21.11.2020. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 9.06.2014.
Gulbinai kihistik

Gulbinai kihistik (inglise Gulbinai Member) on ordoviitsiumi ladestu Pirgu lademe kihistik. Seda hakkas esimesena eristama Petras Lapinskas aastal 1976. Kihistik on nime saanud Biržai rajoonis asuva Gulbinai küla järgi. Kihistiku stratotüüp on Paroveja 9 puurauk, kus kihistiku kivimid esinevad 790,6...794,6 meetril. Kihistiku neostratotüüp on Likenai 396 puurauk, kus kihistiku kivimid esinevad 810,4...814,7 meetril. Leedus eristatakse kihistikku maa loodeosas, kus selle suurim paksus on 3,5 meetrit. Gulbinai kihistiku all lamab Geidžiūnai kihistik ja temal lasub Smilgiai kihistik. Selle kivimiks on rohekashall või punakas mergel, milles esinevad savika lubjakivi läätsed; vahel arvatakse see ka Paroveja kihistusse kuuluvaks. Gulbinai kihistik Eesti geokogude infosüsteemis (vaadatud 10.08.2019) Stratigraafia terminoloogia Linda Hints, Asta Oraspõld, Jaak Nõlvak. The Pirgu Regional Stage (Upper Ordovician) in the East baltic: lithostratigraphy, biozonation and correlation, Proceedings of the Estonian Academy of Sciences, Geology, 2005 Gulbinai kihistik Eesti geokogude infosüsteemis
Smilgiai kihistik

Smilgiai kihistik (inglise Smilgiai Member) on ordoviitsiumi ladestu Pirgu lademe kihistik. Seda hakkas esimesena eristama Petras Lapinskas aastal 1976. Kihistik on nime saanud Biržai rajoonis asuva Smilgiai küla järgi. Kihistiku stratotüüp on Paroveja 9 puurauk, kus kihistiku kivimid esinevad 775,6...790,6 meetril. Kihistiku neostratotüüp on Likenai 396 puurauk, kus kihistiku kivimid esinevad 797,4...810,4 meetril. Leedus eristatakse kihistikku maa loodeosas, kus selle suurim paksus on 12 meetrit. Smilgai kihistiku all lamab Gulbinai kihistik. Selle kivimiks on pruunikashall sõlmjas lubjakivi, mis sisaldab suures koguses tumehalli püriiti. Vahel arvatakse see ka Paroveja kihistusse kuuluvaks. Smilgiai kihistik Eesti geokogude infosüsteemis (vaadatud 10.08.2019) Stratigraafia terminoloogia Linda Hints, Asta Oraspõld, Jaak Nõlvak. The Pirgu Regional Stage (Upper Ordovician) in the East baltic: lithostratigraphy, biozonation and correlation, Proceedings of the Estonian Academy of Sciences, Geology, 2005 Smilgiai kihistik Eesti geokogude infosüsteemis
Peter Heli

Peter Heli (sündinud 27. veebruaril 1969 Tallinnas) on Eesti endine kahevõistleja, suusahüppaja ja saalihokimängija. Ta on lõpetanud 1989. aastal TSIK-i Otepää filiaali. Alates 2007. aastast on ta OÜ Westbergi Kaubanduse juhatuse liige. Hakkas suusahüppeid ja kahevõistlust harrastama 1978, tema treenerid on olnud Andres Kõrve, Indrek Possul ja Tiit Tamm. Sai 1992. aasta taliolümpiamängudel Albertville'is kahevõistluse üksikvõistluse 31. koha ja Eesti koondise koosseisus meeskondliku 9. koha. Sai Eesti NSV meeskonnas 1986. aastal NSV Liidu noorte meistrivõistlustel meeskondliku hõbeda, aastatel 1985 ja 1987 pronksi ja 1990. aastal täiskasvanute meistrivõistlustel hõbeda. Eesti meistrivõistlustel sai 1993. aastal üksikvõistluse hõbeda. Ta osales aastatel 1989–1990 Nõukogude Liidu meeskonna koosseisus kolm korda suusahüpete Euroopa karikasarja etapil Kuopios. Harrastanud ka saalihokit, sai 1996. aasta maailmameistrivõistlustel Eesti koondise koosseisus 11. koha. 1990 NSV Liidu meistersportlane Rahvusvahelised võistlused suusahüpetes alates 1924. aastast. Poola keeles Biograafia ESBL-is Peter Heli veebisaidil Olympedia (inglise)
Smilgiai (Biržai)

Smilgiai on küla Leedus Biržai rajoonis Pačeriaukštė vallas. Küla asub Pačeriaukštėst 4 kilomeetrit edelas. Aastal 2001 oli külas 279 elanikku. Aastal 1757 ehitati külla esimene kabel. Aastal 1931 loodi Smilgiaisse kihelkond. Sealne kirik valmis aastal 1942. Küla järgi on nimetatud Pirgu lademe Smilgiai kihistik. 2011 m. surašymas. Lietuvos statistikos departamento, vaadatud 15.12.2018. Stratigraafia terminoloogia Küla portaalis vietoves.Lt
Gulbinai

Gulbinai on küla Leedus Biržai rajoonis Pabiržė vallas. Aastal 2001 oli külas 162 elanikku. Gulbinais on algkool. Küla järgi on nimetatud Pirgu lademe Gulbinai kihistik. 2011 m. surašymas. Lietuvos statistikos departamento, vaadatud 15.12.2018. Stratigraafia terminoloogia Küla portaalis vietoves.Lt
Puszczykowo

Puszczykowo on linn Poolas Suur-Poola vojevoodkonnas Poznańi maakonnas. Puszczykowo asub Warta jõe ääres, Poznańi kesklinnast umbes 14 km lõunas. Alates 20. sajandi algusest oli Puszczykowo suvituskoht, linnaõigused sai 1962. aastal. https://bdl.stat.gov.pl/api/v1/data/localities/by-unit/023016121021-0971376?var-id=1639616&format=jsonapi, vaadatud 6.10.2022. Puszczykowo Encyklopedia PWN
Puudosi rajoon

Puudosi rajoon on haldusüksus Karjala Vabariigis Venemaal. 70% rajooni territooriumist on kaetud metsaga. 2002. aasta rahvaloenduse andmetel oli Puudosi rajooni elanikest venelasi 83,6%, valgevenelasi 9,5%, ukrainlasi 2,4%, karjalasi 0,9%, soomlasi 0,3% ja vepslasi 0,1%. 2020. aasta rahvaloenduse andmetel oli Puudosi rajooni elanikest venelasi 86,54%, valgevenelasi 3,08%, ukrainlasi 1,02%, karjalasi 0,61%, poolakaid 0,31%, armeenlasi 0,20% ja teistest rahvustest inimesi 8,24%. Q126709394 http://www.gov.karelia.ru/gov/Regions/pudozh2_f.html Итоги Всероссийской переписи населения 2020 года. Том 5. Национальный состав и владение языками. Таблица 1. Национальный состав населения
Murowana Goślina

Murowana Goślina (saksa keeles Murowana-Goslin, 1943–1945 Goslin) on linn Poolas Suur-Poola vojevoodkonnas Poznańi maakonnas, Murowana Goślina valla halduskeskus. Murowana Goślina asub Poznańi kesklinnast umbes 19 km põhjakirdes. Murowana Goślina sai linnaõigused enne 1389. aastat. Teise Poola jagamise tulemusel läks linn 1793. aastal Preisi kuningriigi võimu alla (vahepeal oli aastatel 1807–1815 Varssavi hertsogiriigi koosseisus). 1919. aastal läks Murowana Goślina Poola koosseisu tagasi. https://bdl.stat.gov.pl/api/v1/data/localities/by-unit/023016121114-0971152?var-id=1639616&format=jsonapi, vaadatud 6.10.2022. Murowana Goślina Encyklopedia PWN
Rogoźno

Rogoźno (saksa Rogasen) on linn Poolas Suur-Poola vojevoodkonnas Oborniki maakonnas, Rogoźno valla halduskeskus. Rogoźno asub Poznańi kesklinnast umbes 38 km põhjas. Rogoźnot on ürikutes esimest korda mainitud 1248. aastal, linnaõigused sai 1280. aastal. https://bdl.stat.gov.pl/api/v1/data/localities/by-unit/023016116024-0967080?var-id=1639616&format=jsonapi, vaadatud 6.10.2022. Rogoźno Encyklopedia PWN
Ukmerge kihistu

Ukmerge kihistu (inglise Ukmerge Formation) on ordoviitsiumi ladestu kihistu. Seda hakkas esimesena eristama Petras Lapinskas aastal 1984. Kihistu on nime saanud Ukmergė linna järgi. Eestist kihistu kivimeid ei ole leitud, need esinevad vaid Leedu ida- ja keskosas ning Läti idaosas. Ukmerge kihistu all lamab Svedasai kihistu ja temal lasub Taučionysi kihistu. Nii võib kihistut pidada Pirgu lademesse kuuluvaks; sealt on leitud ka üksikuid Pirgu lademele isiklikke kivistisi. Kihistu stratotüüp on Ukmergė 10 puurauk, kus kihistu kivimid esinevad 508,2–516 meetril. Kihistu neostratotüüp on Svedasai 252 puurauk, kus kihistu kivimid esinevad 550,2 (teise liigituse järgi 548)–558,9 meetril. Kihistu suurim paksus on 25,5 meetrit. Kihistu sisaldab järgmisi kihistikke: Alksniai kihistik Margėnai kihistik. Lätis koosneb kihistu hallist argilliiti sisaldavat lubjakivist, mis sisaldab ohtralt lubikestaga fossiile. Leedus moodustavad analoogsed kivimid kihistu alumise osa, neid katavad Margénai kihistiku merglid. Kihistu tekketingimused on olnud samad, mis Adila kihistu ülemise osa tekkel. LIETUVOS SILŪRO, ORDOVIKO, KAMBRO, EDIAKARO SISTEMŲ STRATIGRAFINĖ KLASIFIKACIJA, 2015, lk. 38 Linda Hints, Asta Oraspõld, Jaak Nõlvak. The Pirgu Regional Stage (Upper Ordovician) in the East baltic: lithostratigraphy, biozonation and correlation, Proceedings of the Estonian Academy of Sciences, Geology, 2005
Segeža rajoon

Segeža rajoon on haldusüksus Karjala Vabariigis Venemaal. 2002. aasta rahvaloenduse andmetel oli Segeža rajooni elanikest venelasi 81,3%, valgevenelasi 7,3%, karjalasi 3,4%, ukrainlasi 2,9% ja muust rahvusest inimesi 5,1%. 2020. aasta rahvaloenduse andmetel oli Segeža rajooni elanikest venelasi 87,50%, valgevenelasi 1,91%, karjalasi 1,20%, ukrainlasi 0,82%, soomlasi 0,28%, asereid 0,22%, poolakaid 0,18%, mustlasi 0,15% ja teistest rahvustest inimesi 7,74%. Q126687549 "Arhiivikoopia". Originaali arhiivikoopia seisuga 6. november 2012. Vaadatud 3. juulil 2011.{{netiviide}}: CS1 hooldus: arhiivikoopia kasutusel pealkirjana (link) Итоги Всероссийской переписи населения 2020 года. Том 5. Национальный состав и владение языками. Таблица 1. Национальный состав населения
Międzychód

Międzychód (saksa Birnbaum) on linn Poolas Suur-Poola vojevoodkonnas, Międzychódi maakonna ja Międzychódi valla halduskeskus. Międzychód asub Warta jõe vasakul kaldal, Poznańist umbes 75 km lääneloodes. Międzychódi on ürikutes esimest korda mainitud 1378. aastal, linnaõigused sai enne 1400. aastat. Teise Poola jagamise tulemusel läks linn 1793. aastal Preisi kuningriigi võimu alla (vahepeal oli aastatel 1807–1815 Varssavi hertsogiriigi koosseisus). 1919. aastal läks Międzychód Poola koosseisu tagasi. Międzychód. Historia miejscowości Wirtualny sztetl